افغانستان دولتی بیلن حزب اسلامی آره سیده کیلیشووگه قول قوییلدی
دولت بیلن حزب اسلامی آره سیده ایککی ییلدن بیری دوام ایتیب تورگن صلح اوچره شوولری نتیجه بیردی و بوگون پنج شنبه (1 نچی میزان 1395 نچی ییل) کیلیشوو مراسمی پایتخت کابل ده بولیب اوتدی. کیلیشوو مراسمی گه افغانستان جمهور رئیسی محمد اشرف غنی بیلن حزب اسلامی نینگ باشقرووچیسی گلبدین حکمتیار اورین المه دی. مذکور کیلیشوو ایککی تامان نینگ نماینده لری محمد امین کریم و محمد حنیف اتمر تامانیدن افغانستان صلح اداره سی باشلیغی پیر سید احمد گیلانی نینگ حضوریده امضا بولیب اوتدی. بیراق عمومی کیلیشوونینگ رئیس جمهور بیلن حکمتیار تامانیدن امضا بولیب اوترلیگی و جزئیاتی حقیده ملت گه معلومات بیریلرلیگی تأکیید قیلیندی.
کیلیشوو بیلن علاقه لی بیر اعلامیه نشر ایتیلدی. مذکور اعلامیه صلح شوراسی نینگ اورین باسری حبیبه سرابی تامانیدن قرائت ایتیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
